KIRJALLINEN KYSYMYS E-2681/00 esittäjä(t): Matti Wuori (Verts/ALE) neuvostolle. Ydinturvallisuus ‐ Temelinin voimala.



Virallinen lehti nro 163 E , 06/06/2001 s. 0004 - 0005



KIRJALLINEN KYSYMYS E-2681/00 esittäjä(t): Matti Wuori (Verts/ALE) neuvostolle (3. elokuuta 2000) Aihe: Ydinturvallisuus Temelinin voimala Temelinin ydinvoimalan turvallisuuskulttuurissa on ilmennyt erittäin huolestuttavia seikkoja. Voimalan valmistuminen on viivästynyt lähes kymmenellä vuodella rakennustöiden teknisten ja mm. läntisistä turvallisuusstandardeista aiheutuneiden kustannusongelmien vuoksi. Voimayhtiö CEZ on kuitenkin kiirehtinyt voimalan käyttöönottoa mm. yhtiön tulevaa yksityistämistä silmällä pitäen ja Temelinin 1-reaktorin ydinpolttoaineen lataaminen aloitettiin kuluvan heinäkuun alussa. Riippumattomat tarkkailijat, mm. kansainvälinen atomienergiajärjestö IAEA sekä Greenpeace, ovat raportoineet Temelinin käynnistämiseen liittyvistä vakavista teknisistä ja turvallisuusongelmista. Greenpeace julkisti heinäkuun alussa Temelinin turvallisuuskulttuuria käsitteleviä sisäisiä asiakirjoja, jotka antavat aiheen epäillä ydinreaktorin käyttöturvallisuutta. Kyseiset asiakirjat paljastavat, että 1-reaktorin viimeistelyssä ei noudatettu turvallisuusstandardien mukaisia testausmenettelyjä, että näitä menettelyjä muutettiin epätyydyttävien tulosten vuoksi ja että Temelinin johto on turvautunut väliaikaisiin turvallisuusratkaisuihin. IAEA puolestaan on kritisoinut kuluvana vuonna Tekin ydinturvallisuusviranomaista (SUBJ) tarkastusten puutteellisuudesta. IAEA:n mukaan SUBJ ei pysty takaamaan riittäviä puolueettomia tarkastuksia. CEZ:n loppuarvio Temelinin voimalasta on julistettu kauppasalaisuudeksi, eikä SUBJ ole tähän vedoten antanut Greenpeacen tutustua ko. asiakirjaan. Tekin tasavalta vie jo kuluvana vuonna 25 % energiatuotannostaan. Lähes koko Temelinin voimalan tuotantokapasiteetti meneekin näillä näkymin vientiin. Samanaikaisesti Tekin tasavalta kuitenkin pyrkii EU-jäsenyysneuvotteluissa siihen, että energiamarkkinoiden vapauttamista koskevaa yhteisön säännöstöä ei sovellettaisi uusiin jäsenmaihin ennen vuotta 2007. Mainitun säännöstön nojalla energialla käytävän kaupan tulee perustua vastavuoroisuuteen. Katsooko neuvosto, että Temelinin voimala täyttää EU:n jäsenvaltioissa vallitsevan teknisen ja operationaalisen ydinturvallisuuden tason? Entä pystyvätkö Tekin tasavallan ao. viranomaiset takaamaan korkeiden standardien noudattamisen? Kuinka neuvosto pitää ydinturvallisuutta esillä liittymisneuvotteluissa? Kuinka neuvosto suhtautuu energiamarkkinoiden vapauttamisen lykkäämiseen hakijamaissa? Vastaus (12. helmikuuta 2001) Neuvosto pitää erittäin tärkeänä sitä, että laajentumisen yhteydessä pyritään turvallisuuden korkeaan tasoon, mikä ilmaistiin selkeästi myös joulukuussa 1998, jolloin hyväksyttiin neuvoston päätelmät ydinturvallisuudesta ja laajentumisesta(1), sekä tämän jälkeen useaan otteeseen Eurooppa-neuvoston päätelmissä. Neuvosto on päättänyt seurata koko liittymisprosessin ajan tiiviisti päätelmissä mainittuja asioita. Se seuraa edelleen Tekin tasavallan ydinturvallisuustilannetta ja muistuttaa, että vastuu ydinlaitoksen turvallisesta suunnittelusta, rakentamisesta ja käytöstä on sillä jäsenvaltiolla, jonka lainkäyttövaltaan kyseinen laitos kuuluu. Tekin tasavaltaa kehotetaan toimittamaan edelleen säännöllisesti kattavat tiedot tilanteen kehittymisestä ydinenergian ja erityisesti ydinturvallisuuden alalla ja etenkin Temelinin voimalan osalta. Neuvosto aikoo tässä yhteydessä tarkastella erityisen perusteellisesti komission hiljattain hyväksymää tiedonantoa, joka koskee ydinturvallisuuden vahvistettua strategiaa Keski- ja Itä-Euroopan maissa. Käsiteltäessä energiamarkkinoiden avaamista jäsenyyttä hakeneille maille on korostettava sitä, että kunkin jäsenyyttä hakeneen maan tilanne on erilainen, joten aikataulua hakijamaiden mukauttamiseksi yhteisön energia-alan säännöstöön on arvioitava maakohtaisesti. Lisäksi muistutetaan, että direktiiveissä 96/92/EY (sähkö) ja 98/30/EY (kaasu) edellytetään joka tapauksessa vapauttamisen tapahtuvan asteittain. Todettakoon lopuksi, että neuvosto ei ole vielä saanut päätökseen yhteisön säännöstön, joka jäsenyyttä hakeneiden maiden on hyväksyttävä, tarkastelua energia-alaa koskevan 14 luvun osalta. (1) Ks. asiak. 13677/98 (Presse 431-G).